"Nus vulain lavurar da maniera constructiva"
Intervista cun Marcus Jenal, vicepresident dal WWF Grischun e persuna da 
contact da la Greenpeace

David Truttmann

EI fa quest onn la matura. Marcus Jenal (19) è però gia vicepresident dal WWF Grischun. E dapi passa quatter onns è el era persuna da contact da la Greenpeace en Grischun. PUNTS ha confruntà el cun quatter dumondas e cun quatter chavazzins.

Tge capita actualmain tar las organisaziuns da la protecziun da la natira - WWF e Greenpeace - en Grischun?
Tar la Greenpeace na capita al mument nagut. Perquai che nus n'avain actualmain simplamain nagina glieud. Tar il WWF è quai natiralmain auter. En avrigl avain nus mess en dumonda il studi davart la realisabladad da gieus olimpics en Grischun. Alura avain nus infurmà il davos temp davart ils animals da rapina luf, urs e luf-tscherver. En vista al return da quels animals ha il WWF lantschà divers projects da scleriment, en scolas e tar creschids. Als 20 mai organisain nus a Cuira ina cursa da sponsurs a favur da quels animals da rapina. Autras activitads dal WWF Grischun en al mument era divers recurs.

Ti has menziunà ils gieus olimpics. II WWF metta en dumonda la realisabladad da quels. Tge e Vossa critica concreta?
Il studi davart la realisabladad per eventuals gieus olimpics en Grischun n'è simplamain betg acceptabel. Nus essan cunter gieus Olimpics en quest rom. L’idea generala da tals gieus va en la sbagliada direcziun, en direcziun turissem da massa e mono-turissem. I vegn era discurrì savens d'ina squitta da doping per il turissem. Nus avain simplamain tema da las consequenzas economicas ed ecologicas dad investiziuns smesiradas. Perquai faschain 1US noss pussaivel per promover in turissem saun e raschunaivel.

Las organisaziuns da protecziun da la natira han savens la reputaziun dad esser "destructivs". Blers dian che ils "verds" vulan simplamain impedir tut. Co reageschas Ti sin talas criticas? Quai n'è simplamain betg vair. Nus na vulain betg quel "image". Nus vulessan collavurar e lavurar en moda e maniera constructiva vi dad ina chaussa u vi d'in project. In bun exempel actual en ils Campiunadis mundials da skis 2003 a San Murezzan. Là avain nus chattà, ensemen cun la vischnanca, soluziuns a favur da la natira. In auter exempel en Engiadina: tar la plazza da golf da Zuoz accumpagnain nus la fabrica. Sco ditg, nus vulain collavurar e betg impedir. Che nus essan sfurzads da far magari recurs, quai na sa lascha evitar. Perquai che savens na vegnan simplamain betg resguardadas las prescripziuns e leschas.

Greenpeace e WWF lavuran en in autra maniera. Ditg simpel: il WWF lavura pli a dascus sco la Greenpeace. N'è quai nagin problem per Tai? .
Na, tenor mai en tuttas duas modas da lavurar fitg impurtantas. Las acziuns dal WWF èn savens pli discretas, entant che quellas da la Greenpeace vegnan menziunadas en ils meds da massa. Tar la Greenpeace sun jau era en la gruppa da rampignar. Vul dir tar quels che sa laschan magari giu cun la suga d'in clutger. Mintg'onn avain nus var 6-8 trenaments. Tar ina dretga acziun na sun jau dentant anc mai sta da la partida. Però era tar la Greenpeace datti projects pli quiets, quai n'è dentant betg uschè enconuschent.

Quatter chavazzins:

Auto: È in vehichel fitg interessant, però pauc effizient. Segir dessi alternativas empè da carburants fossils. Che il pievel svizzer ha ditg na a l'iniziativa per smesar il traffic, quai hai jau deplorà fitg.

Alps: "Alps selvadias e persistentas", quai e ina finamira a distanza d WWF. Per mai e quai ina bella finamira. Nus stuain mantegnair l'expressiun natirala da las Alps e betg las pumpar plain cun civilisaziun.

Verd: Igl è primavaira, tut vegn pli verd. Nus umans stuain tegnair tgi da las surfatschas verdas sin noss mund. Jau sez val segir sco in da quels "verds". Alura datti era anc glieud che vegn verda da L ravgia.

Luf-tscherver: In animal da bellezza e fitg superbi. I fiss fitg arrogant da nus, sc he nus na al dessan betg ses territori da viver. Sche il luf-tscherver, ma era il luf ed il urs, turnan en nossa regiun, alura stuain nus esser pronts. Però betg cun il schluppet!

Marcus Jenal è naschì a Silvester da l'onn 1980 e fa al mument gimnasi (tip C) a la Kanti a Cuira. EI abita a Tumegl en Tumleastga. Dapi la mesadad d'avrigl da quest onn è el vicepresident dal WWF Grischun, dal qual el era gia avant suprastant. Dapi l'onn 1996 è el era commember da Greenpeace e persuna da con tact per ils/las commembers/bras dal Grischun. In grond hobi da Marcus Jenal e da lavurar cun il computer. Insumma al fascineschan las tecnologias novas. Suenter la matura vuless Marcus Jenal far in studi da scienza natirala da l'ambient a la Scola politecnica da Turitg.